text: Mand ville give 11-årig en slikkepind
  17 april 2013 kl. 15.38
  En ældre mand forsøgte i går at forære en 11-årig dreng en slikkepind. Drengen stak af.
  Den ældre mand kom kørende i en hvid kassevogn på Danmarksgade i Vamdrup, hvor han stoppede ud for drengen og tilbød ham en slikkepind.
  Det fik drengen til at stikke af, skriver JydskeVestkysten.
  Episoden skete midt på dagen.
  Manden var hvid og mellem 50 og 60 år. Han havde gråt hår under sin blå kasket. 
  Politiet efterlyser vidner. Kan du bidrage med noget, har politiet tlf. 114.
  